Kooti y’omuramuzi omuri Masaka eriizooba yayohereza abany’ishengyero, Allan Ssewanyana owa Makindye West hamwe na Muhammad Ssegirinya owa Kawempe North omu kooti enkira zoona aha mishango y’obwitsi, okwenda kwita hamwe n’okushagika ebikorwa by’obuzahambuki.
Kooti eyaba ekuriirwe omuramuzi Christine Nantegge yayohereza ababiri aba na bataahi baabo abandi 4 omu kooti enkuru bwanyima y’orubaju oruhababi kumanyisa kooti ku baherize okucondooza kwabo.
Omuramuzi Nantegge yabashomera emishango yaabo kandi yamanyisa kooti ku eihanga ririkwija kworeka obutambi bwa kamera kuruga omuri Ndeeba haihi na Kabaka’s Lake na hoteeri eya Happy Boys ahu guruupu egi yabuganiire kugamba aha bwitsi obwabaire omukyanga ekya Masaka empango ahagati y’okw’okubanza n’okwamunaana omwaka ogu.
run_Latn lug_Latn lug_Latn